AirPods Pro har fået Magsafe-opladning

Apple præsenteret forleden tredje generation af sine AirPods-hovedtelefoner – nu med Rumlig Lyd og nyt design. Men der er også kommet en opdatering til AirPods Pro. Fremover sælges de dyreste af inear-hovedtelefonerne nemlig med en ny opladeræske med indbygget Magsafe-opladning.

Med Magsafe kan æsken sættes magnetisk fast på Apples Magsafe-oplader eller Magsafe Duo-opladeren mens den oplades trådløst.

Der er ikke sket andre ændringer; prisen er fortsat den samme (2.199 kroner) og batterilevetiden er også identisk.

Det skal nævnes, at også de “gamle” AirPods Pro kan oplades trådløst på Magsafe-opladere. De hæftes dog ikke fast på opladeren med magneter.

Det lader ikke til at den nye Magsafe-opladeræske kan købes separat. Men Apple forventes at lancere en ny generation af AirPods Pro til næste år. Angiveligt skulle de få et mere kompakt design hen mod Googles Pixel Buds og Samsungs Galaxy Buds.

AirPods Pro har fået Magsafe-opladning